ประกาศจังหวัดขอนแก่นประกาศจังหวัดขอนแก่นเรื่อง มาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้พลุ ตะไลหรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและลดผลกระทบด้านลบจากปัญหาการจุดและปล่อยหรือการกระทำอื่นใดเพื่อให้พลุ ตะไลหรือวัตถุอื่นใดที่คล้ายคลึงกันขึ้นไปสู่อากาศอันเป็นต้นเหตุให้เกิดเพลิงไหม้ปัญหาทางเศรษฐกิจ และสังคมของประเทศตลอดจนการป้องกันและลดความเสี่ยงอันตรายร้ายแรงที่อาจจะเกิดขึ้นต่ออากาศยาน รวมทั้งชีวิตทรัพย์สินของประชาชนโดยรวมสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดขอนแก่นโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนดังต่อไปนี้ข้อ๑ ห้ามมิให้ผู้ใดจุดและปล่อยหรือกระทำการอย่างใด เพื่อให้พลุ ตะไลหรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่ภายใต้ประกาศนี้หลักเกณฑ์การพิจารณาอนุญาตของนายอำเภอแห่งท้องที่ให้เป็นไปตามที่นายอำเภอเห็นสมควรข้อ๒ ห้ามจุดและปล่อย พลุ ตะไลหรือวัตถุอื่นใดที่คล้ายคลึงกันขึ้นไปสู่อากาศ กรณีหากมีการเสด็จพระราชดำเนินของพระมหากษัตริย์พระราชินี หรือพระบรมวงศานุวงศ์โดยทางเครื่องบินพระที่นั่งในพื้นที่จังหวัดขอนแก่น หรือจังหวัดใกล้เคียงโดยเด็ดขาดข้อ๓ ชนิด ขนาด และจำนวนของพลุตะไลหรือวัตถุอื่นใดที่คล้ายคลึงกัน ที่จะทำการจุดและปล่อยหรือกระทำการอย่างใด๓.๑พลุ๓.๑.๑ต้องได้รับอนุญาตให้สั่งนำ เข้า ทำ หรือค้าซึ่งดอกไม้เพลิงตามพระราชบัญญัติอาวุธปืน เครื่องกระสุนปืน วัตถุระเบิดดอกไม้เพลิง และสิ่งเทียมอาวุธปืน พ.ศ. ๒๔๙๐๓.๑.๒ขนาดเส้นผ่านศูนย์กลางของท่อไม่เกิน ๑๒ นิ้ว๓.๑.๓จำนวนการจุดและปล่อยได้ ให้นายอำเภอแห่งท้องที่พิจารณาความความเหมาะสม๓.๒ตะไล๓.๒.๑ต้องมีหลักฐานการได้รับอนุญาตให้สั่งนำเข้า ทำ หรือค้าซึ่งดอกไม้เพลิงตามพระราชบัญญัติอาวุธปืน เครื่องกระสุนปืนวัตถุระเบิด ดอกไม้เพลิง และสิ่งเทียมอาวุธปืน พ.ศ. ๒๔๙๐๓.๒.๒ขนาดกระบอกไม่เกิน ๑.๕ นิ้ว๓.๒.๓ขนาดเส้นผ่านศูนย์กลางไม่เกิน ๑๒ นิ้ว๓.๒.๔จำนวนไม่เกิน ๒๐ วง ต่อ ๑ วัน๓.๒.๕วัสดุ ต้องมีน้ำหนักเบาและไม่มีส่วนผสมของโลหะ เน้นวัสดุอุปกรณ์ทำจากธรรมชาติข้อ๔ สถานที่จุดและปล่อยพลุ ตะไลหรือวัตถุอื่นใดที่คล้ายคลึงกันขึ้นไปสู่อากาศให้กระทำได้เฉพาะสถานที่ ดังต่อไปนี้๔.๑สถานที่ราชการ หน่วยงานของรัฐหรือของเอกชนตามที่ได้รับอนุญาตจากนายอำเภอแห่งท้องที่๔.๒ต้องไม่อยู่บริเวณใกล้เคียงกับสถานีบริการน้ำมัน สถานีบริการแก๊ส หรือสถานีบริการเชื้อเพลิงอื่นใดที่เป็นวัตถุไวไฟในระยะไม่น้อยกว่า ๕๐๐ เมตร๔.๓ ห้ามมิให้จุดและปล่อยพลุ ตะไล หรือวัตถุอื่นใดที่คล้ายคลึงกันในเส้นทางการบินรวมทั้งไม่อยู่ในเขตปลอดภัยทางเดินอากาศได้แก่ บริเวณพื้นที่เสี่ยงตามแนวขึ้น ลง ของเครื่องบินข้างละ ๔.๖ กิโลเมตรเป็นระยะทางยาว ๑๘.๕ กิโลเมตร จากหัวทางวิ่งทั้ง ๒ ด้าน โดยเด็ดขาด๔.๔ห้ามมิให้จุดและปล่อยพลุ ตะไล หรือวัตถุอื่นใดที่คล้ายคลึงกัน ขนาดใหญ่ ซึ่งมีความสูงระดับเพดานบินโดยเด็ดขาดข้อ๕ มาตรการป้องกันมิให้มีการเล่นการพนัน๕.๑ห้ามจัดให้มีการพนันขันต่อในการจุดและปล่อยพลุ ตะไลหรือวัตถุอื่นใดที่คล้ายคลึงกัน๕.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆ หรือกระทำเครื่องหมายสัญลักษณ์อื่นใด อันเป็นการบ่งชี้ถึงการบอกเวลาขึ้นลง หรือความสูงต่ำของพลุ ตะไลหรือวัตถุอื่นใดที่คล้ายคลึงกัน หรือกระทำการอื่นใดอันเป็นข้อชี้ขาดให้แพ้ชนะกัน๕.๓ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงานข้อ๖ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน ดังนี้๖.๑ห้ามผู้ใดจำหน่ายพลุ ตะไล หรือวัตถุอื่นใดที่คล้ายคลึงกันในวัด สถานศึกษาทางสาธารณะ ที่สาธารณะ หรือสถานที่ที่ไม่ได้รับอนุญาตให้ค้าซึ่งดอกไม้เพลิงตามพระราชบัญญัติอาวุธปืน เครื่องกระสุนปืน วัตถุระเบิด ดอกไม้เพลิงและสิ่งเทียมอาวุธปืน พ.ศ. ๒๔๙๐๖.๒กรณีมีการจุดและปล่อยพลุ ตะไล หรือวัตถุอื่นใดที่คล้ายคลึงกันขึ้นไปสู่อากาศในบริเวณหรือใกล้เคียงกับสถานพยาบาล โรงพยาบาล ให้ผู้จัดงานแจ้งสถานพยาบาลโรงพยาบาลรับทราบล่วงหน้าก่อนเริ่มจุดและปล่อยไม่น้อยกว่า ๒๔ ชั่วโมงข้อ๗ ผู้ใดฝ่าฝืนหรือไม่ปฏิบัติตามประกาศนี้มีความผิดตามความในข้อ ๕ ของคำสั่งหัวหน้าคณะรักษาความสงบเรียบร้อยแห่งชาติที่๒๗/๒๕๕๙ ลงวันที่ ๑๐ มิถุนายน พุทธศักราช ๒๕๕๙ ต้องระวางโทษจำคุกไม่เกินสามปีหรือปรับไม่เกิน ๖๐,๐๐๐ บาท หรือทั้งจำทั้งปรับข้อ๘ ผู้ได้รับอนุญาตตามประกาศนี้ไม่อาจอ้างเป็นเหตุให้ต้องพ้นความรับผิดในทางแพ่งและทางอาญา หากการจุดและปล่อยพลุตะไล หรือวัตถุอื่นใดที่คล้ายคลึงกับพลุขึ้นไปสู่อากาศก่อให้เกิดความเสียหายต่อชีวิตร่างกาย ของประชาชน หรือเกิดความเสียหายแก่อากาศยาน หรือทรัพย์สินของประชาชนข้อ๙[๑] ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๓๐ธันวาคม พ.ศ. ๒๕๕๙พงษ์ศักดิ์ ปรีชาวิทย์ผู้ว่าราชการจังหวัดขอนแก่นปริยานุช/จัดทำ๒๐ กุมภาพันธ์๒๕๖๐วริญา/ตรวจ๑๐ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๔๙ ง/หน้า ๓๕/๑๖ กุมภาพันธ์ ๒๕๖๐